У далейшым Вадзім Анатольевіч закрануў тэму гарманізацыі сістэм падрыхтоўкі кваліфікаваных кадраў. Як вядома, з гэтай мэтай распрацаваны праект канцэпцыі праграмы Саюзнай дзяржавы “Гарманізацыя падрыхтоўкі кваліфікаваных кадраў для высокатэхналагічных і навукаёмістых вытворчасцей у Беларусі і Расіі”, які скіраваны на падрыхтоўку кадраў на прыкладзе такіх спецыяльнасцей, як “Мехатроніка”, “Аўтаматызацыя вытворчасці”, “Адытыўныя тэхналогіі”. Гэты праект Рэспубліканскі інстытут прафесійнай адукацыі распрацоўваў разам з цэнтрам развіцця прафесійнай адукацыі Маскоўскага політэхнічнага ўніверсітэта.